 **Ministerul Mediului, Apelor şi Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 3655/I/18.05.2016

**PROIECT - DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de

**Moguly Zelinda**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 18.05.2016, că proiectul **“Construire casă de vacanţă, garaj şi gard de împrejmuire”** propus a fi realizată în intravilanul mun. Miercurea Ciuc, str. Băile Jigodin, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se află în aria specială de conservare ROSCI0323 „Munţii Ciucului” şi în vecinătatea ariei de protecţie specială avifaunistică ROSPA0034 „Depresiunea şi Munţii Ciucului”.
2. Amplasamentul proiectului este teren intravilan cu construcţii
3. în vecinătatea amplasamentului există habitate enumerate în Formularul Standard Natura 2000 pentru ROSCI0323 „Munţii Ciucului”, mai ales habitate de fâneţe montane şi molidişuri, precum şi specii prioritare enumerate în Formularul Standard Natura 2000 pentru ROSPA0034 „Depresiunea şi Munţii Ciucului” mai ales speciile : ciocănitoare – *Dendrocopos sp.* barza albă - *Ciconia ciconia*, cristelul de câmp – *Crex crex*, porumbarul - *Falco columbarius*, caprimulgul – *Caprimulgus europaeus*.
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

măsurile de reducere preluate din Decizia de Încadrare nr. 429 din 24.04.2012 emisă de APM Harghita privind introducerea terenurilor din extravilan în intravilan din localitatea Bârzava:

* nu se va utiliza dispozitive şi instalaţii antianimale şi substanţe chimice dăunătoare pentru speciile ocrotite
* menţinerea arborilor pe amplasament
* gardul va fi realizată din lemn, care permite trecerea animalelor mici

**Condiţiile de realizare a proiectului:**

1. refacerea suprafeţelor afectate după terminarea lucrărilor
2. racordarea la sistemul de reţea de apă potabilă şi de canalizare ale localităţii

Proiectul propus nu necesită parcurgerea celorlalte etape ale procedurii de evaluare adecvată.

**DIRECTOR EXECUTIV,** DOMOKOS László József

**Şef serviciu,** ing. LÁSZLÓ Anna

Întocmit, geogr. Mihály István